wickkiey/tamil-wikipedia-chunked huggingface dataset:
# கன்னையா குமார்

**கன்னையா குமார்** (*Kanhaiya Kumar*) இந்தியப் பொதுவுடைமைக் கட்சியின் மாணவரணியான அனைத்திந்திய மாணவர் கூட்டமைப்பின் தலைவர்களில் ஒருவர். இவர் 2015ஆம் ஆண்டிற்கான ஜவகர்லால் நேரு பல்கலையின் மாணவர் சங்கத்தின் தலைவராகத் தேர்ந்தெடுக்கப்பட்டார். பெப்ரவரி 2016இல் பல்கலை வளாகத்தில் நடத்தப்பட்ட மாணவர் கூட்டமொன்றில் நாட்டுக்கெதிரான முழக்கங்களை முழங்கியதாக இவரும் உமர் கலீதும் நாட்டுத் துரோக சட்டத்தில் கைது செய்யப்பட்டனர்.காஷ்மீர் பிரிவினைவாதியும் இந்திய நாடாளுமன்றத்தை தாக்கிய குற்றவாளியுமான மொகமது அஃப்சல் குரு 2013இல் தூக்கிலிடப்பட்டதை எதிர்த்து உரையாற்றியதாக ஊடகங்களில் செய்திகள் வெளியாகின; ஆனால் இவை காவல்துறையால் மாற்றப்பட்ட ஒளிதங்களின் அடிப்படையில் உருவாக்கப்பட்ட தவறான குற்றச்சாட்டு எனவும் செய்திகள் வெளியாகியுள்ளன.
# கன்னையா குமார்

## இளமையும் அரசியல் ஈடுபாடும்

கன்னையா குமார் பீகாரிலுள்ள பேகூசராய் மாவட்டத்து சிற்றூரொன்றில் பிறந்தார். இந்தச் சிற்றூர் இந்தியப் பொதுவுடைமைக் கட்சியின் வலுவானத் தொகுதியாகக் கருதப்படும் டேகரா சட்டப்பேரவைத் தொகுதியில் உள்ளது. குமாரின் தந்தை, ஜெயசங்கர் சிங், சில ஆண்டுகளாக பக்கவாத நோயுற்றுள்ளார் ; தாய் மீனாதேவி, ஓர் அங்கன்வாடி ஊழியராவார். இவரது அண்ணன் தனியார்துறையில் பணிபுரிகின்றார். இவரது குடும்பத்தினர் அனைவருமே இந்தியப் பொதுவுடமைக் கட்சி ஆதரவாளர்கள்.  
கன்னையா குமார் பீகாரின் தொழிலக நகரமான பரவுனியில் உள்ள ஆர்கேசி உயர்நிலைப் பள்ளியில் படித்தார். தனது பள்ளிக்காலத்திலேயே குமார் இடதுசாரி பண்பாட்டு குழுவான இந்திய மக்கள் நாடக சங்கத்தின் நாடகங்களிலும் செயற்பாடுகளிலும் பங்கேற்றார். 2002இல் பள்ளிப்படிப்பை முடித்த பிறகு கல்லூரிப் படிப்பிற்காக பட்னா சென்றார். அங்கு கல்லூரியில் படித்துக்கொண்டே மாணவர் அரசியலில் ஈடுபட்டார். மகதப் பல்கலைக்கழகத்திலிருந்து புவியியலில் பட்டம் பெற்றார். அனைத்திந்திய மாணவர் கூட்டமைப்பில் இணைந்த குமார் ஓராண்டுக்குப் பிறகு பட்னாவில் நடந்த மாநாட்டுக்குப் பேராளராக தேர்ந்தெடுக்கப்பட்டார். தனது பட்டமேற்படிப்பை முடித்த குமார் தில்லி சென்று ஜவகர்லால் நேரு பல்கலைக்கழகத்தில் சேர்ந்தார். அங்குள்ள பன்னாட்டு கல்விப் பள்ளியில் தற்போது ஆபிரிக்க ஆய்வுகளில் முனைவர் பட்டத்திற்கு முயன்று வருகின்றார். செப்டம்பர் 2015இல் ஜ.நே.பல்கலையின் முதல் அனைத்திந்திய மாணவர் கூட்டமைப்பு சேர்ந்த மாணவர் சங்கத் தலைவராக தேர்ந்தெடுக்கப்பட்டார். இவருக்கு எதிராக போட்டியிட்ட அனைத்திந்திய மாணவர் சங்கம் (AISA), அகில பாரத வித்தியார்த்தி பரிசத், இந்திய மாணவர் சங்கம் மற்றும் இந்திய தேசிய மாணவர்கள் ஒன்றியம் (NSUI) சேர்ந்தவர்கள் தோல்வியுற்றனர். குமாரின் நண்பர்களும் பார்வையாளர்களும் இவர் வாக்குவன்மை மிகுந்தவராக விவரிக்கின்றனர். இவரது பேச்சுத்திறமையே மாணவர் தலைவராகத் தேர்ந்தெடுக்கப்படக் காரணமாக அமைந்தது.
# கன்னையா குமார்

## 2016 நாட்டுத்துரோகச் சர்ச்சை

பெப்ரவரி 12, 2016இல் கன்னையா குமார் தில்லி காவல்துறையால் கைது செய்யப்பட்டார். பெப்ரவரி 13 அன்று அவர்மீது இந்திய தண்டனைச் சட்டம் 124-A (நாட்டுத் துரோகம்), 120-B (குற்றவியல் சதி) பிரிவுகளின் கீழ் வழக்குப் பதியப்பட்டது. சவகர்லால் பல்கலை வளாகத்தில் நாடாளுமன்றத்தைத் தாக்கிய அஃப்சல் குரு தூக்கிலிடப்பட்டதற்கு எதிராக சில மாணவர்கள் ஒருங்கிணைத்த நிகழ்வைக் குறித்து அகில பாரத வித்தியார்த்தி பரிசத்தும் பாரதிய ஜனதா கட்சியின் நாடாளுமன்ற உறுப்பினர் மகேஷ் கிர்ரியும் புகாரளித்ததை ஒட்டி இவ்வழக்கு பதியப்பட்டது. புலன்விசாரணையின்போது இந்த நிகழ்வில் தானேதும் நாட்டுத் துரோகமானச் சொற்களைக் கூறவில்லை என குற்றச்சாட்டுக்களை மறுத்தார்.  
அவரை விசாரணைக்காக தில்லி பாட்டியாலா மாளிகை நீதிமன்ற வளாகத்துக்கு பெப்ரவரி 15, 17 ஆகிய நாட்களில் அழைத்து வந்தபோது வன்முறை வெடித்தது.
ஒரு சில வழக்குரைஞர்களும், வெளிக் கும்பலும் சேர்ந்து கன்னையா குமாரையும் அவருடனிருந்த பிற ஜ.நே.ப மாணவர்கள், பேராசிரியர்கள், பத்திரிகையாளர்கள் உள்ளிட்டோர் மீதும் தாக்குதல் நடத்தினர்.  
கன்னையா குமாரின் கைதும் தாக்குதலும் ஓர் பெரும் அரசியல் சர்ச்சையாக மாறியது; எதிர்க்கட்சிகள், ஆசிரியர்கள், மாணவர்கள், கல்வியாளர்கள் அரசின் செயற்பாட்டை கடுமையாக விமர்சித்தனர். ஜ.நே.ப மாணவர்கள் கைதை எதிர்த்து மேற்கொண்ட வேலைநிறுத்தத்தால் பல்கலைக்கழகம் முடங்கியது.  
கன்னையா குமாரின் பெற்றோர் தங்கள் மகனின் இந்துத்துவத்திற்கு எதிரான அரசியல் நோக்குக்காக இரையாக்கப்படுவதாக குற்றஞ்சாட்டினர். பெப்ரவரி 22, 2016 அன்று *இந்தியா டுடே* ஒளிதம் ஒன்றில் பாட்டியாலா மாளிகையில் மூன்று வழக்கறிஞர்கள் காவல்துறை காப்பிலிருந்த கன்னையனை தாக்கியதாக கூறியதை ஒளிபரப்பியது. நிதிமன்ற வளாகத் தாக்குதல்களை விசாரிக்க ஆறு உறுப்பினர் விசாரணைக் குழுவொன்றை உச்சநீதிமன்றம் நியமித்தது. இந்தக்குழு வளாகத்திலிருந்த காவலர்களின் பொறுப்பின்மையை உறுதி செய்தது; மேலும் காவல்துறையினர் இருவரை மன்றக் கூடத்தினுள் நுழைய அனுமதித்தாகவும் உச்சநீதிமன்றத்தின் ஆணைக்கு மாறாக, அவர்கள் குற்றஞ்சாட்டப்பட்டவரை தாக்குவதை பார்த்துக் கொண்டிருந்ததாகவும் அறிக்கை வழங்கியது.  
மார்ச் 2, 2016இல் தில்லி உயர்நீதி மன்றம் கன்னையா குமாருக்கு ஆறு மாத காலத்திற்குப் பிணை வழங்கியது; 10,000 பிணைப்பணமும் *தான் தேசத்துரோக செயற்பாடுகளில் பங்கேற்க மாட்டேன்* என்ற உறுதிமொழியையும் தரவேண்டும் என விதித்தது.  
மார்ச் 3, 2016 அன்று ஜ.நே.ப வளாகத்தில் பிணையில் வெளிவந்த கன்னையா குமார் உரை நிகழ்த்தினார். இந்த உரையின்போது அவர் *தனக்கு இந்தியாவிடமிருந்து விடுதலை வேண்டாம்; *இந்தியாவிற்குள்ளே* விடுதலை வேண்டும்* என முழங்கினார். நாட்டைப் பிளவுபடுத்தும் நோக்குடன் செயல்படும் இராட்டிரிய சுயம்சேவாக் சங்கத்திடமிருந்து நாட்டைக் காப்பாற்ற மாணவர்களுக்கு கோரிக்கை விடுத்தார். தனது கைதுக்கு காரணமாகவிருந்த அகில பாரத வித்தியார்த்தி பரிசத் தோழர்களை தனது எதிராளிகளே தவிர பகையாளிகள் அல்ல எனக் கூறினார். தனது ஆதரவாளர்களை *ஆசாதி* (விடுதலை) கோரி முழக்கமிட்டவாறிருக்கக் கோரினார்.  
இவர் 2021 ஆண்டு இ.தே.காங்கிரசின் தலைவரான ராகுல் காந்தியை சந்தித்து காங்கிரசில் இணைந்தார்.
# ராஜமன்றி வானூர்தி நிலையம்

**ராஜமன்றி வானூர்தி நிலையம்** அல்லது **ராஜமுந்திரி விமான நிலையம்** என்பது, இந்திய மாநிலமான ஆந்திரப் பிரதேசத்தின் ராஜமன்றிக்கு அருகில் உள்ள மதுரபூடி என்ற இடத்தில் உள்ளது. இந்த நிலையம் விரிவாக்கப்படவுள்ளது. இதன் மூலம் ஓடுதளப் பாதை 1,749 மீட்டர்களில் இருந்து 3,165 மீட்டர் நீளத்துக்கு நீட்டிக்கப்படும். இந்த திட்டத்திற்காக 857 ஏக்கர் நிலம் கையகப்படுத்தப்பட்டுள்ளது.
# ராஜமன்றி வானூர்தி நிலையம்

## விமான சேவைகள்

இங்கிருந்து நாள்தோறும் எட்டு விமானங்கள் இயக்கப்படுகின்றன. நாள்தோறும் 400 பயணிகள் வந்து செல்கின்றனர். ஸ்பைஸ் ஜெட், ஜெட் ஏர்வேஸ் ஆகிய நிறுவனங்கள் இங்கிருந்து ஐதரபாத்துக்கு விமானங்களை இயக்குகின்றன.
இங்கிருந்து திருப்பதி, பெங்களூர், சென்னை ஆகிய இடங்களுக்கு விமானங்கள் இயக்கப்படவிருக்கின்றன.
# வடிவியற்கட்டம்

மரபார்ந்த மற்றும் குவாண்டம் இயங்கியலில், **வடிவியல் கட்டம்** (*(Geometric and topological phases*), அல்லது **பஞ்சரத்தினம்-பெர்ரி கட்டம்** (*Pancharatnam–Berry phase*) எனப்படுவது ஒளியியலில் தளவிளைவுற்ற ஒளிக்குறுக்கீட்டு விளைவில் தளவிளைவுநிலையில் உண்டாகும் மாறுபாட்டில சோதனைரீதியாகவும் கோட்பாட்டுரீதியாகவும் சி. பஞ்சரத்தினம் என்பவரால், 1955-ஆம் ஆண்டு கண்டறியப்பட்டது. இருப்பினும், அவற்றின் முக்கியத்துவம் படிக ஒளியியலையும், மின்காந்த அலை வானியற்பியலையும் (Radio astronomy) கடந்து பெரிதாக அறியப்படவில்லை. அதே போன்ற விளைவை, குவாண்டவியலில் குவாண்டத் துகளின் குவாண்டநிலையானது அது சூழப்பட்டிருக்கும் சூழ்நிலையில் ஏற்படும் மாற்றத்தால், குவாண்டத்துகளின் நிலையில் எவ்வாறுப் பாதிக்கிறது என்பதை கோட்பாட்டுரீதியாக, மைக்கேல் பெர்ரி என்பவர் 1984 ஆம் ஆண்டு விளக்கினார்.
# வடிவியற்கட்டம்

## விளக்கம்

எந்தவொரு சீரான எளிய இயக்கத்தையும் அலைகளாகக் குறிப்பிடும் பொருட்டு, அதன் வீச்சு (அகடு-முகடு), அதிர்வெண் அல்லது அலைநீளம், அலை ஆரம்பிக்கும் போது கட்டம் என சிலப் பண்புகளைக் குறிப்பது வழக்கம். எந்த இடத்திலிருந்து அலை ஆரம்பிக்கிறது என்பது கட்டத்தில் பொதிந்துள்ளது. கட்ட வேறுபாடு என்பது ஒன்றுக்கும் மேற்பட்ட அலைகளை, ஏதாவது ஒருப் புள்ளியில் அல்லது நேரத்தில், அதன் வீச்சின் அளவில் மாறுபாடு இருக்கும் பட்சத்தில், அவ்வலைகள் கட்டவேறுபாட்டுடன் உள்ளது எனலாம். இவ்வகைக் கட்ட வேறுபாடானது, நாம் எந்த நேரத்தில் அலைகளைக் காண்கிறோம் என்பதைப் பொறுத்து மாறும் வகையன, அலைகளின் தன்மையை அறியும் பொருட்டு, இந்த கட்டவேறுபாட்டை அறிந்து ஒதுக்கி விடலாம், அதாவது, ஒரு செய்தியை மீண்டும் மீண்டும் அலைவடிவில் அனுப்பும் போது, செய்தியைக் கேட்க ஆரம்பிக்கும் பொழுது, பாதியில் இருந்து ஆரம்பித்தால் கூட மீண்டும் அதே செய்தியைக் கேட்டுவிட்டால், முழுமையான செய்தி கிடைத்துவிடும். ஆக கட்டவேறுபாடானது சில நேரங்களில், முக்கியத்துவமில்லாதவை.  
ஆனால் வடிவியல் கட்டங்கள் தளவியல் அடிப்படையிலும், இயக்கத்தின் சார்பகத்தையும் (functional) -- சார்பு<nowiki/>சார்ந்த சார்பையும் -- பொறுத்து அமைவன. உதாரணமாக, ஃஇல்பர்ட் வெளியில் (Hilbert space) குவாண்டவியலின் நிலைகளைக் குறிக்கும் பொழுது, வடிவியல் கட்டங்களை ஃஇல்பர்ட் வீழல் வெளியிலேயேத் (Projected Hilbert Space) தெரிவன. இவை தவிர்க்கமுடியாத கட்டவேறுபாடு ஆகும். உதாரணமாக <math>| \psi\rangle \in \mathcal{H}^{\otimes d} </math> என்பது d-பரிமாணங்கொண்ட ஃஇல்பர்ட் வெளியில் உள்ளன. <math> \alpha_1 |\psi_1\rangle, \alpha_2 |\psi_1\rangle, \alpha_3 |\psi_1\rangle, \ldots </math>, இதில் <math> \alpha_1, \alpha_2, \alpha_3, \ldots \in \mathbb{C}</math> வெறும் சிக்கலெண்கள் கெழுக்களே, அவை ஒரே குவாண்ட நிலையைக் குறிப்பன. அதே சமயம் <math> \alpha_1 |\psi_1\rangle, \alpha_2 |\psi_1\rangle, \alpha_3 |\psi_1\rangle, \ldots \in \mathbb{C}P^1 </math> என்பன வீழல் ஃஇல்பர்ட் வெளியில், வெவ்வேறு குவாண்டநிலையைக் குறிப்பனவாக அமையும்.  
ஒளியியலுக்கும், அணிகள் வழியான குவாண்டவியலுக்கும் நேரியல் இயற்கணிதத்திற்கும் தொடர்புகள் உண்டு, இதன்படி, குவாண்டநிலைகளை அணிவழியாகக் குறிப்பிடுவது போல், அணி-வழி-ஒளியியலில் தளவிளைவை அணிகள் மூலமாகக் குறிப்பிடலாம். இதன் படி ஃஇல்பர்ட், ஃஇல்பர்ட் வீழல் வெளிகளுக்கு சமானமான கணித அமைப்புகளை ஒளியியலிலும் காணலாம். தளவிளைவுற்ற ஒளியின் தளப் பண்பை போன்கரே கோளத்தில் (<math>S^2</math> (2-sphere)) குறிக்க முடியும். யூக்ளிட்/கார்டீசியின் வெளியில் உள்ள தளவிளைவுப் பண்பை, துணைமாறிகளைக் கொண்டு ஒரு கோளத்திற்கு மாற்றி உருவாக்கியதே ஒளியியல் போன்கரே கோளமும், குவாண்டவியல் பிளாஃக் கோளமும்.
# வடிவியற்கட்டம்

## பஞ்சரத்தின வடிவியற்கட்டம்

### ஒளியியல் ஆய்வுகள்

ஒளிக்கடத்திகளில் உள்ள மூலக்கூறுகள், மின்காந்தக் குறுக்கலைகளாகப் பரவும் ஒளி அலைகளுடன் ஊடாடி, அவை வெவ்வேறு வகைகளில் விலக்கவும் வேறு அலைநீளங்கள் கொண்ட ஒளிகளாகவும் ஆக்குவன. எடுத்துக்காட்டாக, ஆடிகள், ஒளி குவி, குழி வில்லைகள் எல்லாம் அம்மாதிரியான விளைவுகளை உண்டு பண்ணுவது. சில வகையான ஒளிக்கடத்திகள் அவ்வாறு ஒளியைக் கடத்தும் பொழுது, ஒளி ஊடகத்திற்குள்ளேயே ஒவ்வொரு திசையிலும் ஒவ்வொரு மாதிரியான ஒளிப் பண்புகளை மாற்றக் கூடியன. டூர்மலைன் எனப்படும் படிகங்கள் இரண்டு விதமான விலகல் திறனை வெவ்வேறு திசைகளில் கொண்டிருப்பன. அப்படி இரு விலகல் திறன் கொண்ட ஊடகங்கள் தளவிளைவுற்ற ஒளிக் கற்றைகளைக் கொண்டதாகவும் இருக்கும்.  
ஒரு தளத்தில் தளவிளைவு பெற்ற ஒளியை, மற்றொரு தளத்தில் உள்ள தளவிளைவாக்கியுள் அனுப்பினால், மூலக்கூறின் ஒளிப் பண்பானது ஒரு தளத்திலும், ஒளியின் தளம் இன்னொரு தளத்திலும் இருப்பதால்., இரண்டும் ஊடாட முடியாது, அதன் விளைவாய் உள்ளே அனுப்பபடும் ஒளியானது, தளவிளைவாக்கியை விட்டு, இயற்பியல் கோட்பாட்டின் படி, வெளிவர முடியாது.  
அதே போல, இரு வேறு தளங்களில் தளவிளைவுற்ற ஒளிக்கற்றைகளைக் குறுக்கிடச் செய்வதும், மேலுள்ள சோதனையைப் போன்றே ஒளிக்கற்றைகள் ஒன்றையொன்று ஊடாடாமல் செல்லும் தன்மை கொண்டதாக அமையவேண்டும். பஞ்சரத்தினம் இம்மாதிரியான தளவிளைவுற்ற ஒளி ஒன்றையொன்று ஊடாடி, குறுக்கீட்டுவிளைவு ஏற்படுத்துவதின் கோட்பாட்டைக் கண்டறிந்தார்.
# வடிவியற்கட்டம்

## பஞ்சரத்தின வடிவியற்கட்டம்

### ஒளியியல் ஆய்வுகள்

#### தளவிளைவற்ற ஒளியின் குறுக்கீட்டுவிளைவு

மேலும். ஒரே நிறம் கொண்ட தளவிளைவுறா ஒளியில், அதாவது, சோடியம் விளக்கில் இருந்து வரும் மஞ்சள் ஒளிக் கற்றைகள் ஒன்றையொன்று ஊடாடிக் குறுக்கீட்டு விளைவை உண்டு பண்ணும் பொழுது, அவை, அலைகளின் அகடு முகட்டிற்கு ஏற்பவும், கட்ட வேறுபாட்டைப்--இரு வேறு ஒளிக் கற்றைகளை கடந்து வரும் பாதையில் உள்ள தொலைவு வேறுபாட்டினால் உண்டாகும் கட்ட வேறுபாடு,-- பொறுத்தும் உண்டாகும். இக்கட்ட வேறுபாடானது எதாவது ஒரு ஒளிக்கற்றையையோ அல்லது இரு ஒளிக்கற்றைகளின் தூரத்தை மாற்றும் போது, குறுக்கீட்டு விளைவினால் உண்டாகும், வெண் மற்றும் இருள் பட்டைகளின் தன்மையை மாற்ற இயலும். எடுத்துக்காட்டாக, O<sub>1</sub> மற்றும் O<sub>2</sub> என்பதை இரண்டு ஒளிக்கற்றைகளின் அலைவீச்சின் அளவாகக் கொண்டால், அந்த ஒளிக்கற்றைகள் கூடினால், ஒளிச்செறிவில் (அலைவீச்சின் இருமடி) ஏற்படும் மாற்றம் இவ்வாறுக் குறிக்கப்படுகிறது.  
:<math>\begin{align}
I &= O \cdot O \\
&= (O_1 + O_2) \cdot (O_1+O_2)\\
&= O_1 \cdot O_1 + O_2 \cdot O_2 + O_1 O_2 \cos{\delta} + O_1 O_2 \cos{\delta} \\
&= O_1^2 +O_2^2 +2 O_1 O_2 \cos{\delta}
\end{align}</math>
என வழங்கப் பெறும். <math>\delta</math> என்பது கட்டவேறுபாடு ஆகும்.  
தற்பொழுது, தளவிளைவுற்ற ஒளிக்கற்றைகளை வைத்து இவ்வாறு குறுக்கிடச் செய்யும் பொழுது, கோட்பாட்டின் படி குறுக்கீட்டு விளைவு நடைபெறாமல் இருந்தாலும், சோதனையில், கருவிகள், ஊடகங்களில் இயற்கையாகவே உள்ள ஒழுங்கற்றத் தன்மையால், கோட்பாட்டின் படி நடக்காமல் எதிர்பாராத விளைவுகள் உண்டாகும். அம்மாதிரியான விளைவுகளை அறியும் பொருட்டு பஞ்சரத்தினம் செய்த சோதனைகளில். ஒளி வரும் பாதையில் உண்டான கட்ட வேறுபாட்டுடன், வேறொரு தவிர்க்கவியலாத கட்ட வேறுபாடும் உண்டானதைக் கண்டறிந்தார். இதை மூன்றுக் கதிர்களுடன் விளக்கும் பட்சத்தில் ஏதுவாக இருக்கும்.
# வடிவியற்கட்டம்

## பஞ்சரத்தின வடிவியற்கட்டம்

### ஒளியியல் ஆய்வுகள்

#### தளவிளைவான ஒளிக்கற்றைகளில் குறுக்கீட்டுவிளைவு

முதலாம் தளவிளைவுற்ற ஒளிக்கற்றை <math>O_1</math>, <math>O_2</math> கற்றையாக வேறு தளத்தில் அமைந்த தளவிளைவாக்கியால் உருவாக்க முடியும். அதே போல், <math>O_3</math> எனற மற்றொருத் தளவிளைவாக்கிக் கொண்டு மூன்றாவதுக் கற்றையை உருவாக்கமுடியும். அதாவது, ஒரு விதமான தளவொளி, இன்னொன்றாக மாற்றப்பட்டு, கடைசியில் இன்னொன்றாக மாற்றப்பட்டிருக்கிறது. இதை. போன்கரே கோளம் என்பதைக் கொண்டு ஒளியியலில் குறிப்பர். இதுவொரு <math>S^2</math> கோளம் (2-sphere தளவியல், குலங்கள் குறியீட்டில்) ஆகும். அதை, பஞ்சரத்தினம், போன்கரே கோளத்தைக் கொண்டு விளக்கவும் செய்தார்.  
மேலோட்டமாகக் குறிக்கும்பட்சத்தில், ஒரு சமதளத்தில் காகிதத்தில் வரைந்த முக்கோணத்திற்கும் (அல்லது சதுரத்திற்கும்) அதே அளவுகளுடன் ஒரு கோளத்தின் மேல் வரையும் பொழுது, அது முக்கோணமாக (அல்லது சதுரமாக) அமையமுடியாது, அது வரையப்படும் தளத்தின் வளைவைப் பொறுத்து அமைவது. வேறொரு காட்டாக, நாம் துருவப் பகுதியின் அருகில் உள்ள அட்சரேகையையொட்டி 100 கிமீ பயணம் செய்தால் கூட, முழு பூமியைச் சுற்றிவரமுடியும், அதே நேரம், புவிநடுக்கோட்டில் 1000 கி.மீ பயணித்தல் என்பது கூட மிகக் குறைவான தூரமேயாகும். ஆக வளைபரப்பிற்கு தக்கன ஒரு செயல் முழுமையாகவும் முழுமையற்றதாகவும் ஆகிவிடும்.  
ஆக, போன்கரே கோளத்தில் தளவிளைவுற்ற ஒளிக்கற்றைகளைக் குறிக்கும் பொழுது, அக்கோளத்தின் வளைவுத்தன்மையானால் உண்டானப் பரப்பினால் உண்டாகும் வேறுபாடு பஞ்சரத்தினத்தின் வடிவக்கட்டம் என அழைக்கப்படுகிறது.
# வடிவியற்கட்டம்

## பஞ்சரத்தின வடிவியற்கட்டம்

### பஞ்சரத்தினத்தின் சோதனையின் எளிய வடிவம்

தளவிளைவுற்ற ஒளியைக் (<math>O_1</math>) கொண்டு செய்த சிறு சோதனைகள் மூலம் தளவிளைவில் ஏற்படும் மாறுதலைக் காணலாம். கணினித்திரையில் "!!வாழ்க தமிழ்!!" எனும் சொல் தளவிளைவுற்ற ஒளியாக வெளிவருகிறது. தளவிளைவாக்கும் கறுப்புக் கண்ணாடி கொண்டு, ஒரு குறிப்பிட்டக் கோணத்தில் காணும் பொழுது சில எழுத்துகள் மறைக்கப்படுகிறது. அதாவது வெளிவரும் ஒளியின் தளமும் கறுப்புக் கண்ணாடியின் தளமும் முற்றிலும் 90 பாகையில் இருக்கிறது என்பது அதன் பொருள். அதே போல், செலோஃபேன் எனப்படும் ஒட்டிழையானது நீண்ட பல்படித்தான மூலக்கூறுகளைக் கொண்டவை. அவற்றிற்கும் ஒளியை விலகச் செய்யும் பண்பு உள்ளது.  
அப்படியான் ஒரு ஒட்டிழையை இடைசெருகும் பொழுது, அவை கணினியில் இருந்து வெளிவரும் தளவிளைவாக்கிய ஒளியின் தளத்தை மாற்றியமைக்கிறது (<math>O_2</math>), அதன் விளைவாக, தளவிளைவாக்கும் கறுப்புக் கண்ணாடி வழியாக மறைந்திருந்த எழுத்துகள் (<math>O_3</math>) தெரிய ஆரம்பிக்கின்றன. இங்கு <math>O_1</math> மற்றும் <math>O_3</math> ஒளியின் தளவிளைவு ஒரேவிதமானவையாகக் கொள்ளலாம் (அதனால் தான் நமக்குத் தெரிகிறது), ஏனெனில் ஒட்டிழை வழி வராத எழுத்துகள், இன்னும் தெரியவில்லை. இதன் படி தளவிளைவாக்கலின் மாறுபாட்டை உணரமுடிகிறது.  
இதையே மேலேக் குறிப்பிட்டுள்ள படத்தில் போன்கரே கோளம் வழியாகவும் இராபர்ட்சன்-பெர்மி-வாக்கர் பாதையின் வழியாகவும் காண இயலும்.
# வடிவியற்கட்டம்

## பெரியின் வடிவியற்கட்டம்

மைக்கேல் பெரி, ஓர் அரைச் சூழல் கொண்ட குவாண்டத்துகளை, காந்தப் புலத்தில் வைக்கும் பொழுது. அவற்றின் சுழல் குவாண்ட எண்கள் -1/2, +1/2 என அமையக்கூடும். ஆற்றல்நிலையும் காந்தப்புலத்திற்கு தக்கவாறு அமையும். நாம் தற்பொழுது காந்தப் புலத்தை (காந்தப் புலத்தை துணைமாறியாகக் கொள்க.) மெதுவாக மாற்றும் பொழுது, அதன் ஆற்றல்நிலையும் மாற்ற வேண்டும். ஆனால், மாற்றும் வேகம் மிக மிக மெதுவாக இருக்கும் பொருட்டு (ஒத்த மாற்றம், Parallel Transport), காந்தநிலை மொத்தமாக மாறி, மீண்டு பழையநிலைக்கேத் திரும்பிய பொழுதும், குவாண்டநிலையின் தன்மை மாறாமல் அப்படியே இருக்கும். இதன் மூலம் உருவாகும் குவாண்டநிலையில் உருவாகும் வடிவக்கட்டம், வழக்கமான இயங்குநிலை வடிவக்கட்டத்துடன் வழமையில்லாத மற்றொரு வடிவக்கட்டமும் ஒட்டிக் கொண்டு வருவதைக் கண்டறிந்தார்.
# வடிவியற்கட்டம்

## அஹரனோவ்-ஆனந்தன் வடிவியற்கட்டம்

அஹரனோவ் மற்றும் ஆனந்தன் ஆகிய இயற்பியலர், இதே மாதிரியான வடிவியற்கட்டத்தை, துணைமாறிகளின் மாற்றங்கள், மெதுவாக இல்லாமலும் ஒரு முழுமையான சுற்றாக இல்லாத போதும், இதே வகையான வடிவியற்கட்டங்கள் குவாண்டநிலைகளுடன் வருவதைக் கண்டறிந்தனர்.  
இது அஹரனோவ்-போம் விளைவை விளக்கும் வகையிலும் அமைந்தது.
# குரோவர் தேடுமுறை

**குரோவர் தேடுமுறை** என்பது லோவ் குமார் குரோவர் (Lov Kumar Grover) என்ற குவாண்டக் கணினியியலாளரால் உருவாக்கப்பட்ட தேடுமுறை ஆகும்.  
ஒரு தொலைபேசி எண் நிரலிலிருந்து ஒரு குறிப்பிட்ட எண்ணை பல முறைகளில் தேடலாம். ஒவ்வொரு எண்ணாகப் பார்த்துத் தேடிக் கண்டுபிடிக்கலாம். ஒழுங்கற்ற முறையில் அங்கொன்றும் இங்கொன்றுமாகவும் தேடலாம், அப்படித் தேடும் பொழுது, வேண்டும் எண்ணை விட்டுவிடுவதற்கும் வாய்ப்பு உண்டு. இது மரபார்ந்தக் கணினியில் மிக முக்கியமான, அதேநேரம் மிகவும் சிக்கலானக் கேள்வியாகும்.  
மரபார்ந்தக் கணினிமுறையில், N பொருட்களைத் தேடும் பொழுது <math>O(N)</math> க்கும் சற்றுக் குறைவான எண்ணிக்கையிலேயேத் தேடவேண்டி வரும். ஆனால் ஒரு குவாண்டக்கணினியை வைத்து, குரோவர் தேடுமுறை கொண்டு குவாண்ட நிலைகூடியமைதல் என்ற பண்பின் விளைவாக, <math>O(\sqrt{N})</math> அளவிலேயேத் தேடிக் கண்டுபிடிக்க முடியும். அதாவது, 100 பொருட்களில் ஒரு பொருளை, பத்து முறைத் தேடுவதிலேயே கண்டறிய முடியும்.
# நகரா முரசு மண்டபம்

**நகரா மண்டபம்** மீனாட்சியம்மன் கோயில் கிழக்கு சன்னதி நேர் எதிரில் அமைந்த சிறிய மண்டபம். மீனாட்சியம்மன் பூஜையின் போது இம்மண்டபத்தில் உள்ள நகரா முரசு நாள்தோறும் அதிகாலை 4.30 மணி முதல் ஐந்து மணி வரையும், மாலை 4.30 மணி முதல் ஐந்து மணி வரையும் கொட்டப்படும். இம்மண்டபம் நகரா முரசு அடிக்கப் பயன்படுவதால் இம்மண்டபத்திற்கு நகரா மண்டபம் எனப் பெயராயிற்று.  
மதுரை நாயக்க மன்னர் **அச்சுதராயர்** காலத்தில் நகரா மண்டபம் கட்டப்பட்டது. மதுரை மீனாட்சி அம்மன் கோயிலுக்குச் சொந்தமான இம்மண்டபத்தில் தற்போது சில வணிகக் கடைகள் உள்ளது.
# நகரா முரசு மண்டபம்

## இதனையும் காண்க

- நகரா முரசு
# காஞ்சிபுரம் மச்சேசுவரர் கோயில்

**காஞ்சிபுரம் மச்சேசுவரர் கோயில் (மச்சேசம்)** என்று அறியப்படும் இது, காஞ்சியிலுள்ள சிவகோயில்களில் ஒன்றாகும் . மேலும்,திருமால் மச்ச (மீன்) அவதாரத்தில் வழிபட்ட தலமென்பதால். இது **மச்சேசம்** எனப்பட்டது. இக்கோவில் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது
# காஞ்சிபுரம் மச்சேசுவரர் கோயில்

## இறைவர், வழிபட்டோர்

- இறைவர்: மச்சேஸ்வரர்.
- வழிபட்டோர்: திருமால் (மச்சாவதாரத்தில்).
# காஞ்சிபுரம் மச்சேசுவரர் கோயில்

## தல பெருமை

இக்கோயில் மூலவரறையில் (மூலஸ்தானம்), இவ்விறைவர் மச்சேசுவரர் சிவலிங்க வடிவில் கிழக்கு திசைநோக்கி அருள்பாலிக்க, பிற மூர்த்தங்களாக சீனிவாசப் பெருமாள், ராமர்-லட்சுமணர், சிறு திருவடி, பெரு திருவடி, மற்றும் அட்ட லட்சுமி ஆகியோர்களின் சந்நிதிகள் இக்கோயிலகத்தில் காணப்படுகிறது.
# காஞ்சிபுரம் மச்சேசுவரர் கோயில்

## தல வரலாறு

சோமுகாசுரன் எனும் அசுரன் வேதங்களை களவாடிச் சென்று கடலுக்கடியில் மறைந்துகொண்டான். படைப்புத் தொழிலுக்கு தடை வருமோயென அஞ்சிய பிரமன் திருமாலிடம் முறையிடுகிறார். இச்செயலை கேட்டறிந்த திருமால், பெருஞ்சுறா (மச்ச(மீன்) உருவங்கொண்டு கடலுக்கடியுள் சென்று சோமுகாசுரனை வதந்கொண்டு வேதங்களை மீட்கிறார். அவனுக்கு துணைவந்த பஞ்சகனைக் கொன்று, அவன் எலும்பை பாஞ்சசன்யமாக கொண்டார். இம்முயற்சியில் வெற்றிபெற லிங்கம் தாபித்து திருமால் வழிப்பட்டார். அச்சிவலிங்கமே மச்சேசுவரர் என்பது தல வரலாறு.
# காஞ்சிபுரம் மச்சேசுவரர் கோயில்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரம் நடுப்பகுதியில் (பெரிய காஞ்சிபுரம் (சிவகாஞ்சி) கிழக்கு ராசவீதியில் மையமாக கிழக்கு நோக்கி உள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் அருகேயே வடக்கே இக்கோவில் அமைக்கப்பட்டுள்ளது.
# அக்பர் கக்கட்டில்

**அக்பர் கக்கட்டில்**, மலையாள எழுத்தாளர் ஆவார். இவர் கேரள இலக்கிய மன்றமான கேரள சாகித்திய அகாடெமியின் துணைத் தலைவராகவும் பதவி வகித்துள்ளார்.
# அக்பர் கக்கட்டில்

## வாழ்க்கை

இவருக்கு ஜமீலா என்ற மனைவியும், சித்தாரா, சுகானா ஆகிய மகள்களும் உள்ளனர். இவரது பெற்றோர் அப்துல்லா, குஞ்ஞமீனா ஆவர். இவர் கேரளத்தின் கோழிக்கோடு மாவட்டத்தில் உள்ள கக்கட்டில் என்ற ஊரில் 1954ஆம் ஆண்டில் பிறந்தார். பின்னர், பாறையில் எல்.பி பள்ளியிலும், வட்டோளி சமஸ்கிருத உயர்நிலைப் பள்ளியிலும் பயின்றார். அதன் பின்னர் மடப்பள்ளியில் உள்ள அரசுக் கல்லூரியில் பயின்றார். தலச்சேரியில் உள்ள அரசின் ஆசிரியர் பயிற்சி நிறுவனத்தில் பி.எட். முடித்தார்.
# அக்பர் கக்கட்டில்

## ஆக்கங்கள்

இவர் வடக்குநின்னொரு குடும்ப விருதாந்தம், மிருத்யு யோகம், ஸ்த்ரைணம், ஹரிதபகல்கபுரம் ஆகியவற்றை எழுதியுள்ளார்.
# ஹரி பர்பத்

.]]  
**ஹரி பர்பத்** (பொருள்: மைனாக்குன்று) அல்லது வட்டார வழக்கில் **கோ-இ-மாரான்** என்பது இந்திய மாநிலமான ஜம்மு கஷ்மீரின் ஸ்ரீநகரில் அமைந்துள்ள மலைக்குன்று. துர்ரானிக் கோட்டையைக் கொண்டுள்ள இந்த மலைக்குன்று இந்து, முஸ்லிம், சீக்கியர்களுக்குச் சமயச்சிறப்புமிக்க இடம். இங்கு இந்துக் கோயிலும், சீக்கிய குருத்துவாராவும், உள்ளூர் இசுலாமியச் சமயப் பெரியோர்களின் நினைவிடங்களும் அமைந்துள்ளன.
# ஹரி பர்பத்

## துர்ரானி கோட்டை

புதிய தலைநகர் உருவாக்கும் திட்டத்தின் ஒருபகுதியாக முகலாயப் பேரரசரான அக்பர் இந்த மலைக்குன்றில் கோட்டைக்கான வெளிச்சுவரை 1590ஆம் ஆண்டில் கட்டினார். ஆயினும் அந்தத்திட்டம் முழுமையடையவில்லை. தற்போது உள்ள கோட்டையை 1808ஆம் ஆண்டில் ஷுஜா ஷா துர்ரானி என்பவர் கட்டி முடித்தார்.
# ஹரி பர்பத்

## ஷாரிகா கோயில்

குன்றின் மேற்குப்புறச்சரிவிலுள்ள சக்தி வழிபாட்டிற்காக ஒரு கோவிலைக் கொண்டிருப்பதால் இக்குன்று காஷ்மீரிப் பண்டிதர்களால் புனிதமாகக் கருதப்படுகின்றது. ஜகதம்பா ஷாரிகா பகவதி அல்லது பொதுவாக ஷாரிகா என்ற பெயருடைய சக்தி, பதினெட்டுக்கைகள் கொண்டு தானே உருவான ஸ்ரீசக்கரத்தில் வீற்றிருப்பதாகச் சித்தரிக்கப்பட்டுள்ளது. ஷாரிகா தேவி ஸ்ரீநகரின் காவல்தெய்வமாகக் கருதப்படுகின்றாள்
# ஹரி பர்பத்

## இசுலாமிய புனிதத் தலம்

.]]  
பதினாறாம் நூற்றாண்டில் வாழ்ந்த சூபி ஞானியான ஹம்சா மக்தூன் என்ற சமயப் பெரியாரின் நினைவாக மலைக்குன்றின் தெற்குப் பகுதியில் நினைவிடம் அமைக்கப்பட்டுள்ளது. பதினேழாம் நூற்றாண்டில் வாழ்ந்த ஷா பதக்ஷி என்ற சூபி ஞானியின் நினைவிடமும் இங்குள்ளது.
# ஹரி பர்பத்

## குருத்வாரா சட்டி பட்ஷாஹி

சட்டி பட்சாஹி என்ற குருத்வாரா இங்குள்ளது. இது காஷ்மீர் பகுதியில் உள்ளவற்றில் முக்கியமானதாகக் கருதப்படுகிறது. சீக்கியர்களின் ஆறாம் குருவான குரு ஹர்கோவிந்த் இங்கு வந்து சிலநாட்கள் தங்கியிருந்ததாக நம்பப்படுகின்றது.
# ஹரி பர்பத்

## படங்கள்

<> </>
# சவுத்ரி சரண் சிங் பன்னாட்டு வானூர்தி நிலையம்

**சவுத்ரி சரண் சிங் பன்னாட்டு வானூர்தி நிலையம்** , இந்திய மாநிலமான உத்தரப் பிரதேசத்தின் லக்னோ நகரத்தில் அமைந்துள்ளது. இது லக்னோவின் அமவுசி என்ற இடத்தில் உள்ளதால், அமவுசி விமான நிலையம் என்றும் அழைக்கப்படுவது உண்டு. இந்த நிலையத்துக்கு ஐந்தாவது இந்தியப் பிரதமராக இருந்த சரண் சிங்கின் பெயர் இடப்பட்டுள்ளது. இந்திய அளவில் அதிகப் பயணிகள் வந்து செல்லும் முக்கிய நிலையம் இது.
# சவுத்ரி சரண் சிங் பன்னாட்டு வானூர்தி நிலையம்

## நகரப் போக்குவரத்து

இங்கிருந்து 10 கி.மீ தொலைவில் லக்னோ சார்பாக் தொடருந்து நிலையம் அமைந்துள்ளது.
# சவுத்ரி சரண் சிங் பன்னாட்டு வானூர்தி நிலையம்

## மேலும் பார்க்க

- இந்திய பன்னாட்டு வானூர்தி நிலையங்கள்
- இந்தியாவில் பயணிகள் போக்குவரத்து மிகுந்த வானூர்தி நிலையங்கள்
# தேவாஸ்

**தேவாஸ்**, இந்திய மாநிலமான மத்தியப் பிரதேசத்தின் தேவாஸ் மாவட்டத்தில் உள்ள நகரம். இந்த நகரம் மாவட்டத் தலைநகரமாக செயல்படுகிறது.
# தேவாஸ்

## பெயரின் தோற்றம்

இந்நகரில் அமைந்திருக்கும் தேவி வைஷினி மலையினால் தேவாஸ் என்ற பெயரை இந்த நகரம் பெறுகின்றது. தேவாஸ் மாவட்டம் தலைமையகமான தேவாஸிலிருந்து அதன் பெயரைப் பெற்றது.
# தேவாஸ்

## வரலாறு

தேவாஸ் பகுதி முன்னர் பிரித்தானிய இந்தியாவின் இரண்டு சுதேச மாநிலங்களின் தலைநகராக இருந்தது. இது 18 ஆம் நூற்றாண்டின் முதல் பாதியில் மராத்தியர்களின் புவார் குலத்தைச் சேர்ந்த துகாஜி ராவ் (மூத்தவர்) மற்றும் ஜிவாஜி ராவ் (இளையவர்) ஆகிய சகோதரர்களால் நிறுவப்பட்டது. சகோதரர்கள் பிரதேசத்தை தங்களுக்குள் பிரித்துக் கொண்டனர். அவர்களின் சந்ததியினர் குடும்பத்தின் இரு கிளைகளாக ஆட்சி செய்தனர். 1841 ஆம் ஆண்டுக்குப் பிறகு, ஒவ்வொரு கிளையும் தனது சொந்த பகுதியை தனி மாநிலமாக ஆட்சி செய்தன. தலைநகரான தேவாஸின் பிரதான வீதியின் இரு பக்கங்களும் வெவ்வேறு நிர்வாகங்களின் கீழ் இருந்தன. மேலும் வெளிச்சம் மற்றும் நீர் வழங்கல் என்பற்றுக்கான வெவ்வேறு ஏற்பாடுகளைக் கொண்டிருந்தன.  
1901 ஆம் ஆண்டில் மூத்த கிளை 446 சதுர மைல் (1,160 கி.மீ. <sup>2</sup> ) பரப்பளவை கொண்ட பகுதியை ஆட்சி செய்தது. அப்பகுதியில் 62,312 மக்கள் வாழ்ந்தனர். அதே ஆண்டில் இளைய கிளை 440 சதுர மைல் (1,100 கி.மீ. <sup>2</sup> ) பரப்பளவைக் கொண்ட பகுதியையும், 54,904 மக்களையும் ஆட்சி செய்தார்கள். 1947 ஆம் ஆண்டில் இந்தியாவின் சுதந்திரத்திற்குப் பிறகு, தேவாஸின் மன்னர்கள் சுதந்திர இந்தியாவுடன் இணைந்தனர். அவர்களின் மாநிலங்கள் மத்திய பாரதத்துடன் ஒருங்கிணைக்கப்பட்டன. இது 1950 ஆம் ஆண்டில் இந்திய மாநிலமாக மாறியது. 1956 ஆம் ஆண்டில் மத்திய பாரத் மத்திய பிரதேச மாநிலத்தில் இணைக்கப்பட்டது.
# தேவாஸ்

## புவியியல்

தேவாஸ் இந்தூரின் வடகிழக்கிலும், உஜ்ஜைனின் தென்கிழக்கிலும் மற்றும் ஷாஜாபூருக்கு தென்மேற்கேயும் அமைந்துள்ளது. நகரம் மால்வா பீடபூமியின் சமவெளிகளில் அமைந்துள்ளது. தென்பகுதி நிலம் மெதுவாக விந்தியா மலைத்தொடருக்கு உயர்கிறது. இது சாம்பல், காளி சிந்து நதிகளின் மூலமாகும். இந்த நதிகள் கங்கைக்கு செல்லும் வழியில் மாவட்டத்தின் வழியாக வடக்கு நோக்கி பாய்கின்றன. தேவாஸின் முக்கிய நதி கிஷிப்ரா ஆகும்.
# தேவாஸ்

## புள்ளிவிபரங்கள்

2013 ஆம் ஆண்டு இந்திய சனத் தொகை கணக்கெடுப்பின்படி தேவாஸில் 289,438 மக்கள் வசிக்கின்றனர். ஆண்கள் மொத்த சனத் தொகையில் 52% வீதமாகவும், பெண்கள் 48% வீதமாகவும் காணப்படுகின்றனர். மக்களின் சராசரி கல்வியறிவு விகிதம் 69% ஆகும். இது தேசிய சராசரியான 59.5% ஐ விட அதிகமாகும். ஆண் கல்வியறிவு 77% வீதமும், பெண்களின் கல்வியறிவு 61% வீதமும் ஆகும். சனத் தொகையில் 7% வீதமானோர் 5 வயதுக்குட்பட்டவர்கள் ஆவார்கள்.
# தேவாஸ்

## பொருளாதாரம்

தேவாஸ் 1800 ஆண்டுகளில் அபின் உற்பத்தி மையமாக அறியப்பட்டது. இது குறித்து அபின் ராயல் கமிஷனின் 1895 ஆம் ஆண்டின் முதல் அறிக்கையில் குறிப்பிடப்பட்டுள்ளது. 1970 ஆம் ஆண்டுகளின் பிற்பகுதியிலும் 1980 ஆம் ஆண்டுகளின் முற்பகுதியிலும் இது நடைப்பெற்றாலும், 1980 ஆம் ஆண்டுகளின் பிற்பகுதியிலிருந்து போதுமான உள்கட்டமைப்பு வசதியின்மையினால் தொழிற்துறை வளர்ச்சி வேகம் குறைந்துவிட்டது.  
நகரத்தில் ஆயிரக்கணக்கான தொழிலாளர்களுக்கு வேலைவாய்ப்பு வழங்கும் பல தொழிற்துறை பிரிவுகள் காணப்படுகின்றன. டாடா , கிர்லோஸ்கர் , அரவிந்த் மில்ஸ், எஸ் குமார்ஸ், டாடா-கம்மின்ஸ், கஜ்ரா கியர்ஸ், கேப்ரியல் இந்தியா லிமிடெட், சன் பார்மா இண்டஸ்ட்ரீஸ் லிமிடெட், கபரோ டியூப்ஸ் மற்றும் ஜான் டீரெ ஆகிய மிகப்பெரிய நிறுவனங்கள் இங்கு உள்ளன. தேவாஸ் இந்தியாவின் சோயா தலைநகரம் என்று அழைக்கப்படுகிறது. இது நாட்டின் சோயா அவரை பதப்படுத்தும் தொழிலில் முக்கியப் பங்கு வகிக்கின்றது.  
தேவாஸிலிருந்து 13 கி.மீ (8.1 மைல்) தொலைவில் உள்ள ஒரு மலையில் நூற்றுக்கும் மேற்பட்ட காற்றாலைகள் உள்ளன. இவற்றினால் சுமார் 15 மெகாவாற்று மின்சாரம் உற்பத்தி செய்யப்படுகின்றது. நம்பகமான மின்சாரம் பெற முயன்ற ஒரு சில தனியார் நிறுவனங்களால் இவற்றுக்கு நிதியளிக்கப்பட்டன.
# தேவாஸ்

## ஊடகங்கள்

தேவாஸில் அச்சு ஊடகத்தின் கீழ், சத்யாகர் தினசரி மாலை செய்தித்தாள் வெளியிடப்படுகிறது. இதனுடன் இந்தூரிலிருந்து வெளியிடப்பட்ட டைனிக் பாஸ்கர், நைடுனியா, பத்ரிகா போன்ற செய்தித்தாள்களும் இங்கு கிடைக்கின்றது.
# தேவாஸ்

## அரசியல்

இந்த நகரம் தேவாஸ் சட்டமன்றத் தொகுதிக்கும், தேவாஸ் மக்களவைத் தொகுதிக்கும் உட்பட்டது.
# காமாக்யா - பகத் கி கோத்தி வாராந்திர விரைவுவண்டி

**15624/15623 காமாக்யா - பகத் கி கோத்தி வாராந்திர விரைவுவண்டி** (5624/15623 Kamakhya - Bhagat Ki Kothi weekly express), இந்திய இரயில்வே இயக்கும் விரைவுவண்டியாகும். இது அசாமில் உள்ள காமாக்யாவில் இருந்து, ராஜஸ்தானில் உள்ள ஜோத்பூருக்கு அருகில் உள்ள பகத் கி கோத்தி என்ற இடத்துக்கு சென்று திரும்பும்.
# காமாக்யா - பகத் கி கோத்தி வாராந்திர விரைவுவண்டி

## வழித்தடம்

15624 என்ற எண் கொண்ட வண்டி ஒவ்வொரு வெள்ளியன்றும் மாலை 5:15 மணிக்கு காமாக்யாவில் இருந்து கிளம்பும். ஞாயிறன்று இரவு 10 மணிக்கு பகத் கி கோத்தி என்ற இடத்தை அடையும். 15623 என்ற எண் கொண்ட வண்டி, பகத் கி கோத்தியில் இருந்து ஒவ்வொரு செவ்வாய் அன்றும் 3:25 மணிக்கு கிளம்பி, வியாழன் இரவு 10:55 மணிக்கு காமாக்யாவை வந்தடையும்.  
நிறுத்தங்கள்:
- ரங்கியா (அசாம்)
- புது பங்காய்காமோ (அசாம்)
- கோக்ராஜார் (அசாம்)
- புது கூச்பெகார் (மேற்கு வங்காளம்)
- புது ஜல்பாய்குரி (மேற்கு வங்காளம்)
- கிசன்கஞ்சு (பீகார்)
- கட்டிகார் சந்திப்பு (பீகார்)
- பரவுனி (பீகார்)
- பட்னா (பீகார்)
- முகல்சராய் (உத்தரப் பிரதேசம்)
- வாரணாசி (உத்தரப் பிரதேசம்)
- லக்னோ (உத்தரப் பிரதேசம்)
- காசியாபாத் (உத்தரப் பிரதேசம்)
- தில்லி சந்திப்பு
- தில்லி பாளையம்
- ரேவாரி (அரியாணா)
- லோஹாரூ (அரியாணா)
- சுரூ (ராஜஸ்தான்)
- ரத்தன்கட் (ராஜஸ்தான்)
- மேர்த்தா ரோடு சந்திப்பு (ராஜஸ்தான்)
- ஜோத்பூர் (ராஜஸ்தான்)
# ஷிரமிக் விரைவுவண்டி

19051/ஷிரமிக் விரைவுவண்டி (Shramik Express, શ્રમિક એક્સપ્રેસ, श्रमिक एक्सप्रेस), இந்திய இரயில்வே இயக்கும் விரைவுவண்டியாகும்.
இந்த வண்டி 14 நிறுத்தங்களில் நின்று செல்லும். இது 35 மணி 35 நிமிடங்களில் இலக்கை சென்றடைகிறது.
# ஷிரமிக் விரைவுவண்டி

## வழித்தடம்

- வல்சாடு
- உத்னா சந்திப்பு
- வியாரா
- நந்துர்பார்
- ஜள்காவ் சந்திப்பு
- புசாவள் சந்திப்பு
- இட்டர்சி சந்திப்பு
- ஜபல்பூர் சந்திப்பு
- கட்னி சந்திப்பு
- சத்னா சந்திப்பு
- வாரணாசி சந்திப்பு
- பலியா
- சப்ரா சந்திப்பு
- சோன்பூர் சந்திப்பு
- ஹாஜிப்பூர் சந்திப்பு
- முசாபர்பூர் சந்திப்பு
# கஞ்சஞ்சுங்கா விரைவுவண்டி

**கஞ்சஞ்சுங்கா விரைவுவண்டி**, இந்திய இரயில்வே இயக்கும் விரைவுவண்டியாகும். முதலில் இது ஹவுராவில் இருந்து புது ஜல்பாய்குரி வரை சென்று திரும்பியது. இதன் வழித்தடம் நீட்டிக்கப்பட்டு, இந்த வண்டி குவாஹாட்டி சந்திப்பு வரை சென்று திரும்பியது. பின்னர், சியால்தா என்ற இடத்தில் இருந்து சில்சார் வரை சென்று திரும்பியது. தற்போது அகர்த்தலாவுக்கும் கோல்கத்தாவில் உள்ள சியல்தாவுக்கும் இடையே இயக்கப்படுகிறது. ஒவ்வொரு சனியன்றும், செவ்வாயன்றும் காலை 5:15 மணிக்கு அகர்த்தலாவில் இருந்து கிளம்பி, ஞாயிறன்றும், புதனன்றும் மாலை 7:25 மணிக்கு சியல்தாவை வந்தடையும். பின்னர், சியல்தாவில் இருந்து ஒவ்வொரு ஞாயிறன்றும், வியாழனன்றும், காலை 6:35 மணிக்கு கிளம்பி, திங்களன்றும், வெள்ளியன்றும் இரவு 9:00 மணிக்கு அகர்த்தலாவுக்கு வந்தடையும்.  
இந்த வண்டி வாரம் மும்முறை இயக்கப்படுகிறது. இமயமலைத் தொடரில் உள்ள கஞ்சன்சுங்கா மலையின் பெயர் இந்த வண்டிக்கு சூட்டப்பட்டுள்ளது.
# கஞ்சஞ்சுங்கா விரைவுவண்டி

## நிறுத்தங்கள்

கிட்டத்தட்ட 1556 கி.மீ தொலைவை 38 மணிநேரத்தில் கடக்கிறது இந்த வண்டி 38 நிலையங்களில் நின்று செல்கிறது.
இவற்றில் முக்கியமான நிலையங்களை கீழே காணலாம்.
- சியால்தா
- தக்ஷிணேஸ்வர்
- பர்தமான் சந்திப்பு
- போல்பூர்
- ராம்பூர்ஹாட்
- பாகுட்
- மால்டா
- கிசன்கஞ்சு
- புது ஜல்பாய்குரி
- ஜல்பாய்குரி ரோடு
- புது கூச்பெகார்
- புது அலிப்பூர்துவார்
- புது பங்காய்காமோ
- ரங்கியா சந்திப்பு
- காமாக்யா
- குவாஹாட்டி சந்திப்பு
- லூம்திங் சந்திப்பு
- புது ஹாபலாங்
- பதர்புர்
- சில்சார்
- அம்பாசா
- தர்மநகர்
- கரீம்கஞ்சு
# காஞ்சிபுரம் அபிராமேசுவரர் கோயில்

**காஞ்சிபுரம் அபிராமேசுவரர் கோயில் (அபிராமேசம்)** என்று வழங்கப்படும் இது, காஞ்சியிலுள்ள சிவக்கோயில்களில் ஒன்றாகும் . மேலும், மூலத்தானத்தில் சிவலிங்க வடிவாக அருள்புரியும் சுயம்பு லிங்க மூர்த்தமாகவும், சிறு திருமேனி எனினும் அழகுறக் காட்சிதரும் அபிராமேசுவரர் எழுந்தருளியதோடு, முகப்பில் கணபதியும், வள்ளி-தெய்வானை உடனான முருகனும் எழுந்தருளியுள்ள இக்கோவில் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டுள்ளது.
# காஞ்சிபுரம் அபிராமேசுவரர் கோயில்

## இறைவர், வழிபட்டோர்

- இறைவர்: அபிராமேஸ்வரர்.
- வழிபட்டோர்: விஷ்ணு.
# காஞ்சிபுரம் அபிராமேசுவரர் கோயில்

## தல வரலாறு

மாவலி (மகாபலி) சக்கரவர்த்தியின் கொட்டத்தை அடக்கவும், தேவர்களின் குறைகளை தீர்க்கவும் ஸ்ரீமன் நாராயணன் வாமன வடிவமாக காஞ்சிக்கு வருகைபுரிந்து, ஒரு சிவலிங்கம் பிரதிட்டை செய்து அபிராமம் எனும் திருநாமம் சூட்டி வழிப்பட்டார். மாவலியிடம் மூன்றடி மண் கேட்டு அவன் வலிமையை அழித்து அவனை பாதாளத்தில் அழுத்தியதாலும், தடுக்க வந்த சுக்கிரனின் கண்பார்வையை பறித்ததாலும் மீண்டும் காஞ்சிக்கு வந்து, வாமன குண்டம் எனும் தீர்த்தம் அமைத்து அபிராமேசுவரரை பூசித்தார். அபிராமேசரை வழிபட்டு அவருக்கு உலகளந்த கோலத்தை மகிழ்ச்சியுடன் காட்டி, மீண்டும் வணங்கிச் சென்றார் என்பது தலவரலாறாகும்.
# காஞ்சிபுரம் அபிராமேசுவரர் கோயில்

## தல விளக்கம்

அபிராமேசம் என்பதில் விளங்குவது, திருமால் இந்திரனுக்கு அருளுதற்பொருட்டுக் காசிபர் புதல்வராய் வாமனராகத் தோன்றி அபிராமேசரை நிறுவிப் போற்றி அருளைப்பெற்று மாவலி என்னும் அசுரர் தலைவன் வேள்விச் சாலையை அடுத்து மூன்றடி நிலம் அவனிடம் இரந்துபெற்றுத் தடுத்த சுக்கிரன் கண்ணைக் கெடுத்தனர். பின்பு, மாவலி ஆட்சியுட்பட்ட விண்ணையும் மண்ணையும் ஈரடி அளவையாற்கொண்டு மூன்றாமடிக்கு மாவலி தலையில் வைத்து அவனைப் பாதாளத்தழுத்தித் தேவர்கோன் துயரைத் தீர்த்தனர். மீண்டு வந்த திருமால் ‘வாமன குண்டம்’ என்னும் தீர்த்தம் தொட்டு நீராடி அபிராமேசரை வணங்கி உலகளந்த பேருரு (திருவிக்கிரமவடி)வை அவர்க்குக் காட்டி அருள்பெற்று ‘உலகளந்தபெருமாள்’ என்னும் திருப்பெயருடன் விளங்குகின்றனர். ‘அபிராமேசர்’ உலகளந்தார் வீதியில் சங்குபாணி விநாயகர்க்கு வலப்புறத்தே கிழக்கு நோக்கி எழுந்தருளியுள்ளனர்.
# காஞ்சிபுரம் அபிராமேசுவரர் கோயில்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரம் நடுப்பகுதியில் (பெரிய காஞ்சிபுரம் (சிவகாஞ்சி) உலகளந்த பெருமாள் கோவில் தெருவில், சங்குபாணி விநாயகர் கோயிலுக்கு அருகில் உள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து காஞ்சி காமாட்சியம்மன் கோவிலுக்கு செல்லும் வழியில் இக்கோவில் அமைக்கப்பட்டுள்ளது.
# ராத்தாபானி புலி காப்பகம்

**ராத்தாபானி புலி காப்பகம்**, இந்திய மாநிலமான மத்தியப் பிரதேசத்தின் ராய்சென் மாவட்டத்தில் உள்ள விந்திய மலைத்தொடரில் அமைந்துள்ளது. மாநிலத் தலைநகரான போபாலில் இருந்து கிட்டத்தட்ட 50 கி.மீ தொலைவில் அமைந்துள்ளது.  
1976ஆம் ஆண்டில் இந்த காட்டுப்பகுதியை காட்டுயிர் காப்பகமாக மத்திய அரசு அறிவித்தது. 2013ஆம் ஆண்டில், இதை புலி காப்பகமாக மாற்ற திட்டமிடப்பட்டது.  
இந்த காட்டுப்பகுதி 823.84 சதுர கி.மீ பரப்பளவில் அமைந்துள்ளது.
இந்த காட்டுப்பகுதியில் தேக்கு மரங்களை அதிகளவில் காண முடியும்.  
இந்த காட்டுப்பகுதியில் பீம்பேட்கா பாறை வாழிடம் அமைந்துள்ளது. இந்தப்பகுதியை ஐக்கிய நாடுகள் கல்வி, அறிவியல், பண்பாட்டு நிறுவனம் பாரம்பரியக் களமாக அறிவித்துள்ளது. இந்த காட்டுப்பகுதியில் ராத்தாபானி அருவி, கின்னோர்கட் கோட்டை, கேர்பானா கோயில் ஆகியவை உள்ளன.
# ராத்தாபானி புலி காப்பகம்

## காட்டு விலங்குகள்

இங்கு புலி, நாய், கழுதைப்புலி, ஓநாய், நரி, எருமை, குரங்கு, கரடி ஆகிய விலங்குகளைக் காண முடியும். அணில், முயல், பல்லி, பாம்பு உள்ளிட்டவற்றையும் காண முடியும். மரங்கொத்தி, கிளி, புறா, ஈபிடிப்பான் உள்ளிட்ட பறவைகளையும் காணலாம்.
இங்கு வெண்முதுகுக் கழுகு, சாரசு கொக்கு, மஞ்சள் மூக்கு நாரை உள்ளிட்ட அரிய வகை பறவைகளும் வாழ்கின்றன.
# காஞ்சிபுரம் கண்ணேசர் கோயில்

**காஞ்சிபுரம் கண்ணேசர் கோயில் (கண்ணேசம்)** என்று வழங்கப்படும் இது, காஞ்சியிலுள்ள சிவகோயில்களில் ஒன்றாகும் . மேலும், திருவேகம்பத்தில் நிலாத்துண்டப் பெருமாள் சந்நிதி இருப்பது இங்கே குறிப்பிடத்தக்கது. இக்கோவில் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டுள்ளன.
# காஞ்சிபுரம் கண்ணேசர் கோயில்

## இறைவர், வழிபட்டோர்

- இறைவர்: கண்ணேசர், கண்ணேஸ்வரர்.
- வழிபட்டோர்: திருமால்.
# காஞ்சிபுரம் கண்ணேசர் கோயில்

## தல வரலாறு

திருப்பாற்கடலில் தோன்றிய நஞ்சு உடம்பைத்தாக்க, கரிந்து வெதும்பிய திருமால் காஞ்சியை அடைந்து, கண்ணலிங்கத்தை பிரதிட்டை செய்து வழிபட்டார். அதுவே **கண்ணேசம்** எனப்பட்டது. வழிபாட்டின் இறுதியில் இறைவன் திருமாலுக்கு காட்சி தந்து "திருவேம்கத்தில் எம் சந்நிதிக்கு எதிரில் திருமுடியிலுள்ள சந்திரனுக்கு அருகிலிருந்து இவ்வெப்பு (சுர நோய்) நீங்கப் பெறுவாயாக" என்றருளிச் செய்தார். திருமாலும் அவ்வாறே இருந்து அவ்வெப்பு (சுர நோய்(சூடு) நீங்கப்பெற்று, நிலாத்துண்டப் பெருமாள் என்னும் பெயருடன் விளங்குகிறார்.
# காஞ்சிபுரம் கண்ணேசர் கோயில்

## தல விளக்கம்

கண்ணேசம் (கண்ணன்-கரியன்) கூறும் விளக்கமாவது திருப்பாற்கடலில் எழுந்த விடத்தால் கரிந்து வெப்புற்ற திருமால் ‘கண்ணேசர்’ என்ற பெயரால் சிவலிங்கம் நிறுவிப் போற்றி அப்பெருமான் ஆணைப்படி திருவேகம்பத்தில் திருமுடியில் உள்ள நிலவின் அமுத கிரணத்தால் வெப்பம் நீங்கி நிலாத்துண்டப் பெருமாள் என்னும் திருநாமம் பெற்றனர். கண்ணேசத்தில் வழிபாடு செய்வோர் மேலுலகில் வாழ்வர். இக்கண்ணேசம் செங்கழுநீரோடை வீதியில் மொட்டைக் கோபுரத்திற் கெதிரில் உள்ளது..
# காஞ்சிபுரம் கண்ணேசர் கோயில்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரம் வடப்பகுதியில் (பெரிய காஞ்சிபுரம் (சிவகாஞ்சி) வடக்கு இராசவீதி எனப்படும் செங்கழுநீரோடைத் தெருவில் மொட்டைக் கோபுரத்திற் கெதிரில் உள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து பூக்கடை சத்திரம் வழியாக காஞ்சி சங்கர மடம் செல்லும் வழியிலும், மற்றும் காஞ்சிபுரம் காமாட்சியம்மன் கோவிலின் வடக்கு வாசல் அருகிலும் இக்கோவில் அமைக்கப்பட்டுள்ளது.
# சங்கரபதிக்கோட்டை

**சங்கரபதிக்கோட்டை** (*Sangarapathikottai*) என்பது 18ஆம் நூற்றாண்டில் கட்டப்பட்ட மருது பாண்டியர் போர்ப் பயிற்சி பாசறையும் புகலிடமாகவும் இருந்தது. இது தமிழ்நாட்டில் சிவகங்கை மாவட்டத்தில், தேவகோட்டையின் அருகில் உள்ள அமராவதிபுதூர் கிராமத்தில் இக்கோட்டை அமைந்துள்ளது. தமிழ்நாடு வனத்துறைக்குச் சொந்தமான இக்கோட்டையைத் தமிழ்நாடு அரசு சுற்றுலாத் தலமாக அறிவித்துள்ளது. ஆனால் தற்போது இக்கோட்டை மிகவும் சிதிலமடைந்து காணப்படுகிறது.  
வீரபாண்டிய கட்டபொம்மனின் சகோதரன் ஊமைத்துரையும் இந்தக் கோட்டையை மறைந்து கொள்ளும் இடமாக பயன்படுத்தியுள்ளார். இந்தக் கோட்டையின் கட்டுமானம் மிகவும் தனித்தன்மை வாய்ந்தது. இக்கோட்டை 50 கற்தூண்களுடன் இதன் வடிவமைப்பிற்கு மிகவும் பொருத்தமாக காட்சியளிக்கிறது.
# சங்கரபதிக்கோட்டை

## மான்கள்

இக்கோட்டை வனப்பகுதியில் அமைந்துள்ளதால் இதனைச் சுற்றியுள்ள காட்டுப்பகுதியில் புள்ளிமான்கள் நிறையக் காணப்படுகின்றன.
# கொங்கணி எழுத்துமுறை

**கொங்கணி எழுத்துமுறை**யின் மூலம் கொங்கணி மொழி எழுதப்படுகிறது. கொங்கணி மொழியின் அதிகாரப்பூர்வ எழுத்துவடிவமாக தேவநாகரியை தேர்ந்தெடுத்து, உத்தரவு பிறப்பித்தது இந்திய அரசு.  
கொங்கணி மொழியை லத்தீன், கன்னட, அரேபிய, மலையாள எழுத்துக்களால் எழுதும் வழக்கமும் உண்டு.
# கொங்கணி எழுத்துமுறை

## விதிகள்

### உயிர்

1. சொல்லின் இறுதியில் வரும் அகர ஒலி நீக்கி சொல்லை உச்சரிக்க வேண்டும். எ.கா: देव - தேவ் (தேவ என்று உச்சரிக்கக்கூடாது)
1. மூன்றெழுத்துள்ள சொல்லில் இறுதி ஒலி அகரமாக இல்லையெனில், இரண்டாவது எழுத்தில் அகரம் இருக்குமெனில், இரண்டாவது எழுத்தில் அகரத்தை நீக்கி உச்சரிக்க வேண்டும். எ.கா: चॆरकॊ = சேர்கோ (சேரகோ என்று படிக்கக் கூடாது)
1. நான்கெழுத்துள்ள சொல்ல இறுதி எழுத்து அகரமாக இல்லாதிருந்தால், இரண்டாவது எழுத்தை நோக்க வேண்டும். அது அகரமாக இருப்பின், அந்த இடத்தில் அகரத்தை நீக்கி படிக்க வேண்டும். எ. கா: उपकार என்பதை உப்கார் என்று படிக்க வேண்டும். (உபகார என்று படிக்கக் கூடாது)
# கொங்கணி எழுத்துமுறை

## மேலும் பார்க்க

- கொங்கணி மொழி
- கொங்கணி மொழிப் போராட்டம்
# முதல் பூவர் போர்

**முதல் பூவர் போர்** (*First Boer War*), அல்லது **முதல் ஆங்கில-பூவர் போர்** அல்லது **டிரான்சுவால் போர்**, எனப்படும் போர் பெரிய பிரித்தானியா, அயர்லாந்தின் ஐக்கிய இராச்சியத்திற்கும் தென்னாபிரிக்கக் குடியரசுக்கும் இடையே திசம்பர் 16, 1880 முதல் மார்ச் 23, 1881 வரை நடந்த போராகும்.  
19ஆம் நூற்றாண்டில் ஆபிரிக்காவைப் பிடிக்க நடந்த போட்டியில் பிரித்தானியப் பேரரசு தெற்கு ஆபிரிக்கா முழுமையையும் தனது கட்டுக்குள் கொணர முயன்றது. 1815இல் நெப்போலியப் போர்கள் முடிவடைந்த நிலையில் நன்னம்பிக்கை முனையைக் கைப்பற்றியிருந்தனர். தாங்கள் குடியேறிய பகுதிகளை பிரித்தானியா கட்டுப்படுத்துவதை டச்சு, செருமனி, பிரான்சிய நாட்டினரின் கலவையினமாகிய பூர்கள் விரும்பவில்லை. சிலர் வடக்கு நோக்கிச் சென்று ஆரஞ்சு விடுதலை இராச்சியம் என்ற புதிய நாட்டை உருவாக்கிக் கொண்டனர். வைரச் சுரங்கங்கள் நிறைந்திருந்த ஆரஞ்சு விடுதலை இராச்சியத்தைக் கைப்பற்ற 1877இல் பிரித்தானியப் படையினர் முன்னேறினர்.  
டிரான்சுவாலின் தலைவர் பவுல் குருகர் பிரித்தானியர் வெளியேற இறுதி எச்சரிக்கை விடுத்தார். இதற்கு மறுதளித்த பிரித்தானியர் திசம்பர் 16, 1880இல் முதலாம் பூவர் போர் மூண்டது. சாண்டுசுபுரூய்ட், வொல்க்சுகிரஸ்ட் ஆரஞ்சு விடுதலை இராச்சியம், டிரான்சுவால் ஆகியன இணைந்து போரில் ஈடுபட்டன. போரில் இறந்த வீரர்களுக்கு மாற்றாக இளைஞர்களையும் முதியோரையும் பூவர் அரசு ஈடுபடுத்தியது. இவர்களுடன் கருப்பின மக்களும் இணைந்தனர். மொத்த பூவர் போர்ப்படையில் 20 முதல் 25 % கருப்பர்களாக இருந்தனர். செருமானியப் பேரரசு பூர்களுக்கு ஆதரவளித்தது. அவர்களது கிரப் துப்பாக்கிகளை பூர்களுக்கு வழங்கியது. பெரும்பான்மையானச் சண்டை குதிரைப்படை வீரர்களுக்கிடையே நடைபெற்றது.  
அமெரிக்கப் போருக்குப் பின்னர் பிரித்தானியர் தோல்வியடைந்த முதல் போராக முதலாம் பூவர் போர் திகழ்ந்தது. தோல்வியடைந்த பிரித்தானியர் அமைதி உடன்படிக்கையில் தங்களுக்கு விருப்பமில்லாத சரத்துக்களுடன் கையொப்பமிட வேண்டியதாயிற்று. இதுவே பிரித்தானியர் தங்களது சிவப்பு மேலங்கியுடன் போரிட்ட கடைசி போராக அமைந்தது; இப்போரிலிருந்து காக்கி சீருடைகளை அணிந்து பிரித்தானியர் போரிட்டனர். பூர்களின் கரந்தடிப் போர் முறை, நகரும் தன்மை, குறிபார்த்து சுடும் திறன், தற்காப்பு நிலைகளை கூடுதலாகப் பயன்படுத்துதல் ஆகியவற்றால் நவீனத் துப்பாக்கிகளைக் கொண்டிருந்த, பட்டறிவு வாயந்த பிரித்தானியரை வென்றனர்.
# முதல் பூவர் போர்

## இதனையும் காண்க

- இரண்டாம் பூவர் போர்
# வான் டர் வால்சின் சமன்பாடு

**வான் டெர் வால்சின் சமன்பாடு** (*Van der Waals' Equation*) என்பது வளிமம் மற்றும் நீர்மங்களின் அடர்த்தியை அவற்றின் அழுத்தம், கொள்ளளவு மற்றும் வெப்பநிலை நிலைகளுடன் தொடர்புபடுத்தி விளக்கும் ஒரு வெப்ப இயக்கவியல் நிலைச் சமன்பாடு. இச்சமன்பாட்டைக் கண்டறிந்தமைக்காக டச்சு நாட்டைச் சேர்ந்த இயற்பியலாளர் *யொகான்னசு டீடெரிக் வான் டெர் வால்சு* 1910 ஆம் ஆண்டின் இயற்பியலுக்கான நோபல் பரிசை வென்றார்.
# வான் டர் வால்சின் சமன்பாடு

## உன்னத வளிமச்சமன்பாடு

உன்னத வளிமங்களுக்கு <math>PV = nRT\,</math> என்ற சமன்பாடு பொருந்தும். இதில் வளிமத்திலுள்ள அணுக்கள் அல்லது மூலக்கூறுகளுக்கிடையே கவர்ச்சி விசை ஏதுமில்லை என்றும் அவைகளுடைய பருமனளவு புள்ளி அளவே என்றும் கொள்ளப்பட்டுள்ளன.
:<math> p = \frac{RT}{V_\mathrm{m}} = \frac{RT}{v}.</math>
# வான் டர் வால்சின் சமன்பாடு

## வான் டெர் வால்சின் சமன்பாடு

உண்மையான வளிமங்களுக்கு உன்னத வளிமச்சமன்பாடு பொருந்தாது. ஒரு கலனில் மையப்பகுதியிலுள்ள உள்ள வளிமத்தின் அணுக்கள் எல்லா திசையிலும் கவர்ச்சி விசைக்கு ஆட்பட்டு உள்ளன. ஆனால் கலத்தின் சுவர்களுக்கருகிள்ள அணுக்கள் அவ்வாறு இல்லாமல் உள்புறமாக அதிகமாக கவர்ந்து இழுக்கப்படுகின்றன. எனவே கலனின் சுவர்களில் காணப்படும் அழுத்தம் சற்று குறைவாகவே உள்ளது.  
சுவரில் காணப்படும் அழுத்தம் ஒரு கன செ.மீ.ல் காணப்படும் அணுக்களின் எண்ணிக்கைக்கு அல்லது வளிமத்தின் அடர்த்திக்கு நேர்வீததில் உள்ளது. இதனை வளிமத்தின் கன அளவிற்கு எதிர் விகித்திலுள்ளது என கூறலாம். ஏனெனில் <math>d =1/v</math> ஆகும். அதுபோல் ஒரு சதுர செ.மீ.பரப்பில் மோதும் அணுக்களின் எண்ணும் அடர்த்திக்கு நேர்வீதத்தில் உள்ளது. அதாவது <math>1/v</math> க்குச் சமமாகும். அழுத்தக் குறைபாடு <math>1/v^2</math> க்குச் சமமாகும். எனவே இயல்பான வளிமங்களுக்கு அழுத்தம் <math>{a'}/v^2</math> அளவு கூடுதலாகவே உள்ளது. அதன் அழுத்தம் <math>P+{a'}/v^2</math> என்றாகிறது.  
இதுபோல் அணுக்களின் பருமனளவு காரணமாக கொள்கலனின் அளவை வளிமத்தின் கன அளவாக கொள்ளமுடியாது. ஒவ்வொரு சுவர் பக்கமும் ஆரத்தின் அளவு குறைவுபடும் எனவே வளிமத்தின் பருமனளவு <math>(v-{b'})</math> க்கு சமமாக உள்ளது. எனவே சாதரண வளிமங்களுக்கு
:<math>\(p + \frac{a'}{v^2}\)\(v-b'\) = kT</math>
இதுவே வான் டெர் வால்சின் சமன்பாடாகும்
:<math>{a'}</math> என்பது அணுக்கள், துகள்கள் அல்லது மூலக்கூறுகளுக்கிடையேயுள்ள கவர்ச்சி விசையின் சராசரி அளவு
:<math>{b'}</math> என்பது அணுக்கள், துகள்கள் அல்லது மூலக்கூறுகளால் நிரப்பப்படாத கொள்ளவு
:<math>v=V/N</math> என்பது கொள்கலனின் கன அளவு
:<math>k</math> என்பது போல்ட்ஸ்மன் மாறிலி
# மடத்துவெளி பாலசுப்பிரமணியர் கோவில்

**மடத்துவெளி பாலசுப்பிரமணியர் கோவில்** இலங்கையின் வடக்கே புங்குடுதீவு மடத்துவெளி கிராமத்தில் அமைந்துள்ள ஒரு முருகன் கோவில் ஆகும். இதன் தொன்மைப் பெயர் ”'இளந்தாரி நாச்சிமார் கோவில்''' என்பதாகும்.  
இவ்வாலயத்தின் வரலாறு பற்றிய தகவல்களை திட்டவட்டமாக பெற்றுக்கொள்ளமுடியாத போதிலும் இவ்வாலயம் நூற்றாண்டுகள் பழமை வாய்ந்ததாக இருக்கலாம் என நம்பப்படுகிறது. இவ்வாலயம் 1960களில் முற்றாக அழிக்கப்பட்டுப் புனரமைப்புச் செய்யப்பட்டது. கருவறையில் முருகப்பெருமானின் வேலாயுதமும், ஆலயத்தின் வடமேற்கு மூலையில் நாச்சிமாரும் பிரதிட்டை செய்யப்பட்டனர். இத்துடன் இவ்வாலயத்தின் பெயரும் மடத்துவெளி ”ஸ்ரீ பாலசுப்பிரமணியசுவாமி கோவில்” எனப்பெயர் மாற்றம் செய்யபட்டது. இவ்வாலயம் சின்ன நல்லூர் என்று அழைக்கப்படும் அளவிற்குப் பிரபலம் அடைந்தது. நான்கு புறமும் சுற்றுமதில்களுடனான அன்னதான மடமும் அமைக்கப்பட்டது.  
1991 ஆம் ஆண்டு இலங்கை இராணுவம் தீவகத்தில் மேற்கொள்ளப்பட்ட இராணுவ நடவடிக்கை காரணமாக புங்குடுதீவிலிருந்து பெருமளவு மக்கள் இடம்பெயர்ந்த நிலையில் ஆலயம் நித்திய நைமித்திய பூசைகளின்றி பொலிவிழந்திருந்தது. கோவில் கோபுரம் மீளப் புனரமைக்கப்பட்டு 2013 சூன் 28 இல் குடமுழுக்கு முறைப்படி நடைபெற்றது.
# பகுப்பாய்வு

**பகுப்பாய்வு** (ஆங்கிலம்: Analysis) என்பது மிக நல்ல புரிந்துணர்விற்காக ஒரு சிக்கலான பொருள் அல்லது கருத்தைச் சிறியப் பகுதிகளாக பிரிக்கும் ஒரு செயல்பாடாகும். இது முறையான கொள்கையினால் தற்கால வளர்ச்சியென கருதினாலும் இந்த நுட்பத்தை அரிசுட்டாட்டில் போன்றோர்களால் எண்முறையியல் மற்றும் கணிதத்தில் கி.மு 384-322 காலகட்டத்திலேயே இதைப் பயன்படுத்தியுள்ளமைக்கு சான்றுகள் உள்ளன.
# சவிக்கை

**முளைப் பொட்டல்** (பேச்சு வழக்கில் *முளப் பொட்டல்* என்பர்; ஆங்கிலம்: Mula pottal) அல்லது **சவிக்கை** என்பது தமிழ்நாட்டில் மதுரை மற்றும் அதைச்சுற்றிய பல மாவட்டங்களில் உள்ள எல்லா கிராமங்களிலும் இருக்கும் ஒரு முளைப்பாரி எடுக்கும் இடமாகும். இதற்கென ஒரு தனி திட்டு மாதிரியான ஒரு கட்டிடம் கட்டப்படும். முற்காலத்தில் கூரையாக இருந்த இக்கட்டிடங்கள் தற்போது ஓடுகளால் கட்டப்பட்டுள்ளது. இந்த முளைப்பொட்டலில் ஊர்ப் பஞ்சாயத்தையும் நடத்த பயன்படுத்துவர்.  
புதுவயலில் இருக்கும் ஒரு முளைப்பட்டல் ஒட்டியுள்ள ஒரு தெருவிற்கு முளைப்பொட்டல் தெரு என வழங்கி வருகின்றனர்.  
இந்த முளைப்பொட்டலின் பக்கத்தில் இளவட்டக்கல்லும் வைத்திருப்பார்கள். அக்காலத்தில் முளைப்பொட்டலிலேயே இளவட்டக்கல் தூக்கும் போட்டியும் நடைபெறும்.
# விக்கிப்பீடியா:Statistics/weekly/6-Mar-2016
| 119 | 106.76.213.51 | 0 | 1 | 0 | 0 | 0 | 0 | 0 | 1 | 312 |  |
| 120 | 218.248.29.21 | 0 | 1 | 0 | 0 | 0 | 0 | 0 | 1 | 0 |  |
| 121 | SAJEEVJINO | 0 | 1 | 0 | 0 | 0 | 0 | 0 | 1 | 86 |  |
| 122 | 117.218.244.226 | 0 | 1 | 0 | 0 | 0 | 0 | 0 | 1 | 14 |  |
| 123 | 115.184.247.0 | 0 | 1 | 0 | 0 | 0 | 0 | 0 | 1 | 62 |  |
| 124 | 1.39.62.41 | 0 | 1 | 0 | 0 | 0 | 0 | 0 | 1 | 0 |  |
| 125 | Kracekumar | 0 | 1 | 0 | 0 | 0 | 0 | 0 | 1 | 123 |  |
| 126 | Tivinstan janakan | 0 | 1 | 0 | 0 | 0 | 0 | 0 | 1 | 16 |  |
| 127 | 49.207.188.245 | 0 | 1 | 0 | 0 | 0 | 0 | 0 | 1 | 6 |  |
| 128 | Stha~tawiki | 0 | 0 | 0 | 0 | 0 | 0 | 1 | 1 | 0 |  |
| 129 | 122.164.183.157 | 0 | 1 | 0 | 0 | 0 | 0 | 0 | 1 | 0 |  |
| 130 | 117.236.217.185 | 0 | 1 | 0 | 0 | 0 | 0 | 0 | 1 | 246 |  |
| 131 | 101.222.228.6 | 0 | 0 | 0 | 0 | 0 | 0 | 1 | 1 | 0 |  |
| 132 | 117.230.17.107 | 0 | 1 | 0 | 0 | 0 | 0 | 0 | 1 | 0 |  |
| 133 | B.Ajirthan | 0 | 0 | 0 | 0 | 0 | 0 | 1 | 1 | 0 |  |
| 134 | Exec8 | 0 | 1 | 0 | 0 | 0 | 0 | 0 | 1 | 0 |  |
| 135 | 122.174.23.108 | 0 | 1 | 0 | 0 | 0 | 0 | 0 | 1 | 6 |  |
| 136 | Mdmahir | 0 | 1 | 0 | 0 | 0 | 0 | 0 | 1 | 547 |  |
| 137 | 122.165.213.142 | 0 | 1 | 0 | 0 | 0 | 0 | 0 | 1 | 67 |  |
| 138 | 117.239.243.230 | 0 | 1 | 0 | 0 | 0 | 0 | 0 | 1 | 0 |  |
| 139 | Thanigai254 | 0 | 1 | 0 | 0 | 0 | 0 | 0 | 1 | 0 |  |
| 140 | 112.134.64.99 | 0 | 1 | 0 | 0 | 0 | 0 | 0 | 1 | 360 |  |
| 141 | Reviewer of articles. | 0 | 1 | 0 | 0 | 0 | 0 | 0 | 1 | 0 |  |
| 142 | Great Brightstar | 0 | 0 | 0 | 0 | 1 | 0 | 0 | 1 | 0 |  |
| 143 | Ah3kal | 0 | 1 | 0 | 0 | 0 | 0 | 0 | 1 | 0 |  |
| 144 | 112.134.32.165 | 0 | 1 | 0 | 0 | 0 | 0 | 0 | 1 | 67 |  |
| 145 | 101.222.161.244 | 0 | 1 | 0 | 0 | 0 | 0 | 0 | 1 | 0 |  |
| 146 | SURESH M KANTHALORE | 0 | 1 | 0 | 0 | 0 | 0 | 0 | 1 | 75 |  |
| 147 | 27.251.102.67 | 0 | 1 | 0 | 0 | 0 | 0 | 0 | 1 | 106 |  |
| 148 | Rajaji07 | 0 | 0 | 0 | 0 | 0 | 0 | 1 | 1 | 0 |  |
| 149 | 117.196.68.6 | 0 | 1 | 0 | 0 | 0 | 0 | 0 | 1 | 0 |  |
| 150 | 117.241.153.213 | 0 | 1 | 0 | 0 | 0 | 0 | 0 | 1 | 1 |  |
| 151 | Vinayaraj | 0 | 1 | 0 | 0 | 0 | 0 | 0 | 1 | 75 |  |
| 152 | 175.157.224.13 | 0 | 0 | 0 | 0 | 0 | 0 | 1 | 1 | 0 |  |
| 153 | 117.241.81.172 | 0 | 1 | 0 | 0 | 0 | 0 | 0 | 1 | 51 |  |
| 154 | 14.102.3.4 | 0 | 1 | 0 | 0 | 0 | 0 | 0 | 1 | 11 |  |
| 155 | 112.135.103.175 | 0 | 1 | 0 | 0 | 0 | 0 | 0 | 1 | 398 |  |
| 156 | 1.39.80.5 | 0 | 1 | 0 | 0 | 0 | 0 | 0 | 1 | 0 | } |
# காட்டுமுள்ளங்கி

**காட்டுமுள்ளங்கி** (அறிவியல் பெயர் : *BLUMEA LACERA*), (ஆங்கில பெயர் : *Blumea*) சூரிய காந்தி குடும்பத்தைச் சேர்ந்த பூக்கும் தாவரம் ஆகும். இவை பொதுவாக இந்திய துணைக் கண்டப்பகுதிகளில் காணப்படும் நாடுகளிலும், ஆஸ்திரேலியாப் பகுதிகளிலும் காணப்படுகிறது. மூலிகை மருத்துவத்திற்கு இத்தாவரம் பயன்படுகிறது.
# வருகமஞ்சள்

**வருகமஞ்சள்**, அல்லது **மந்திரவஞ்சி** (*Bixa orellana*, *Lipstick tree*) இது ஓர் புதர் போல் வளர்ந்து பூக்கும் தாவரம் ஆகும். இத்தாவரம் அமெரிக்காவின் வெப்ப மண்டல பகுதியில் அதிகமாகக் காணப்படுகிறது. இது ஒரு முலிகைத் தாவரம் ஆகும். இதன் சாயம் கொண்டு உதட்டுச் சாயம் செய்யவும், உடலில் மேல் பூச்சு பூசிக்கொள்ளவும் பயன்படுத்துகின்றனர். இவை தென் அமெரிக்கா, மத்திய அமெரிக்கா, மற்றும் கரிபியன் பகுதிகளில் கானப்படுகிறது. இத்தாவரம் இந்தியாவிலும் காணப்படுகிறது.
# கட்டாத்தி

**திருவாத்தி**, **இறுவாட்சி** (அறிவியல் பெயர் : *Bauhinia tomentosa*), (ஆங்கில பெயர் : *Yellow Bell Orchid Tree*) இது ஒரு பூக்கும் தாவரம் ஆகும். இத்தாவரம் இருபுற வெடிக்கனி இனத்தைச் சேர்ந்த பபேசியே என்ற குடும்ப தாவரம். இத்தாவரம் நோய் எதிர்ப்பு சக்தி கொண்ட நுண்ணுயிரியை பெற்றுள்ளது. இந்தியா, சாம்பியா, மொசாம்பிக் மற்றும் இலங்கை போன்ற நாடுகளில் காணப்படுகிறது.  
இது இரண்டாகப் பிரிந்த இலைகளையும், மஞ்சள் நிறப்பூக்களையும், கரு நிறக் கட்டைகளையும் உடைய மரமாகும். இதன் இலை, மொட்டு, பூ, பிஞ்சு, காய் ஆகிய அனைத்து உறுப்புகளும் மருத்துவப் பயனுடையவை.
# கட்டாத்தி

## சமயச் சிறப்பு

திருஆப்பாடி, திருச்சிற்றேமம், திருச்செங்காட்டங்குடி முதலிய சிவன் திருக்கோயில்களில் காட்டாத்தி தலமரமாக உள்ளது.
# ஊதா முள்ளி

**ஊதா முள்ளி**, **டிசம்பர் பூ**, **கோல்மிதி** (தாவர வகைப்பாட்டியல் : *Barleria cristata*), (ஆங்கில பெயர் : *Philippine violet*) இது ஒரு பூக்கும் தாவர வகையைச் இனம் ஆகும். இதன் குடும்பப்பெயர் முண்மூலிகைக் குடும்பம் என்பதாகும். இவை தெற்கு சீனா , இந்தியா, மியான்மர் போன்ற நாடுகளில் காணப்படுகிறது. இத்தாவரம் வீடுகளில் அலங்கார செடியாக வளர்க்கப்படுகிறது,
மேலும் ஹவாய் தீவுகளிலும் இவை காணப்படுகிறது.
# இரண்டாம் பூவர் போர்

**இரண்டாம் பூவர் போர்** (*Second Boer War*, ஆபிரிகான் மொழியில் "இரண்டாம் விடுதலைப் போர்") அல்லது **இரண்டாம் ஆங்கில-பூவர் போர்** அல்லது **தென்னாபிரிக்கப் போர்**, 11 அக்டோபர் 1899 முதல் 31 மே 1902 வரை பிரித்தானியப் பேரரசு ஒரு புறத்திலும், தென்னாப்பிரிக்கக் குடியரசும் (டிரான்சுவால் குடியரசு) ஆரஞ்சு விடுதலை இராச்சியமும் எதிரணியிலும் போரிட்ட சண்டைகளாகும். பிரித்தானியப் போர்முனையில் பிரித்தானியப் பேரரசின் பல பகுதிகளிலிருந்தும் துருப்புகள் வரவழைக்கப்பட்டனர். தெற்கு ஆப்பிரிக்கா, ஆத்திரேலியக் குடியேற்றங்கள், கனடா, நியூஃபவுன்லாந்து மற்றும் லாப்ரடோர், பிரித்தானிய இந்தியா, மற்றும் நியூசிலாந்தின் பகுதிகளிலிருந்து துருப்புகள் வந்தன. இந்தப் போரில் பிரித்தானியர் வெற்றி பெற்றனர்; இரு குடியரசுகளும் ஐக்கிய இராச்சியத்தில் இணைக்கப்பட்டன. இறுதியாக, இவ்விரு குடியரசுகளும் 1910இல் தென்னாப்பிரிக்க ஒன்றியத்தில் அங்கமாயின.
# இரண்டாம் பூவர் போர்

## பெயர்

திசம்பர் 1880 முதல் மார்ச் 1881 வரை நடைபெற்ற முதல் பூவர் போர் அவ்வளவாக அறியப்படாதமையால், இந்தப் போர் பொதுவாக **பூவர் போர்** அல்லது **போயர்ப் போர்** எனப்படுகின்றது. ஆபிரிகானா-பேசுகின்ற தென்னாப்பிரிக்க குடியேறிகளுக்கான பொதுவான பெயர் "பூர்" ஆகும். இது தென்னாப்பிரிக்காவிற்கு வெளியே **தென்னாப்பிரிக்கப் போர்** என்றும் தென்னாப்பிரிக்கர்களிடையே (**இரண்டாம்**) **ஆங்கில-பூர் போர்** என்றும் அறியப்படுகின்றது. ஆபிரிக்கான மொழியில் *ஆங்கிலோ-பூரூர்லோகு* ("ஆங்கிலோ-போயர் போர்"), *டிவீட் பூரூர்லோகு* ("இரண்டாம் போயர் போர்"), *டிவீடு வ்ரை எட்சூர்லோகு* ("இரண்டாம் விடுதலைப் போர்", அல்லது புரட்சிப் போர்) அல்லது *இங்கிலீசு ஊர்லோகு* ("இங்கிலீஷ் போர்") எனவும் அழைக்கப்படுகின்றது.